lflage/wiki-talks huggingface dataset:
Diskussion:T9

message: Det ser ud som om at denne artikel er blevet slettet. Kan det lade sig gøre at skrive en kommentar til hvad problemet er med artiklen?
/Christian Liljedahl
replies: text: Selvom det er et super godt initiativ (jeg har selv undret mig over ordet!) virker emnet lidt for skævt og uencyklopædisk til en encyklopædi som Wikipedia. Desuden var siden ikke bygget op som en rigtig artikel.. --Hockeyindustrien 18. apr 2008, 22:35 (CEST)

text: Jeg kan godt umiddelbart forstå din holdning - Men min ambition var sådan set at foretage en ordentlig gang research på emnet, og så give en veldokumenteret forklaring. At siden ikke var bygget ordentlig op, skyldes selvfølgelig at jeg endnu er nybegynder, og at jeg sådan set stadig var ved at pusle med artiklen da du slettede den :-). Men kan du hjælpe mig igennem til en fornuftig placering af emnet, må du meget gerne det! --Christian Liljedahl 18. apr 2008, 22.43 (CEST)
replies: text: :Med den reportageagtige opbygning ligner artiklen førstehåndsforskning, hvilket ikke hører hjemme på Wikipedia, jf. WP:HWIE#Hvad_Wikipedia-artikler_ikke_er. Eventuelle konklusioner kan dog godt refereres på Wikipedia.--C960657 4. maj 2008, 15:50 (CEST)

message: Efter at have læst lidt på lektien, kan jeg se at Wikiordbogen  vil være et mere passende sted at anbringe forklaringen af dette ord. - Jeg vil derfor rykke den dertil. -- Christian Liljedahl
thread_title:  Wiki-ordbogen vil være mere passende
Diskussion:Copacabana (diskotek)

message: Nedenstående indlæg blev af Bruger:83.92.15.10 placeret i artiklen. Indlægget flyttes til diskussionssiden:

message: Vil gerne tilføje, at et par såkaldte administratorer, forsøger at slette dette emne, idet de mener at der er tale om reklame, og at emnet ikke er notabelt.
Skribenten mener dog, at det er ret enestående med dén type restauration i landet da det ikke er set tidligere, og da stedets koncept har medført drastisk almen debat i det danske samfund, må det anses som værende interessant for den brede masse.
Det er muligt at disse 2 administratorere, ikke finder dette forsøg fra myndighederne på at lægge låg på en speciel niche i det danske erhvervsliv interessant, men dette alene bør vel ikke diskvalificere indlæget.
Er man ude og diskutere reklame m.m. vil skribenten gerne gøre opmærksom på andre emner, der tilsyneladende ikke røres ved:
Tuborg, Carlsberg, Smirnoff, Absolut vodka, Metropol biograf i Århus, Imerco, Den Danske Bank, Bilka m.fl, alle emner som kunne betragtes som reklame i en eller anden form.
Det skal understreges at disse emner ikke har krævet nogen særlig indsats for at lokalisere, og at der med sikkerhed kunne lokaliseres endnu flere, ved få minutters indsats. 
--Pugilist 18. apr 2008, 22:47 (CEST)
Dine tidligere indlæg er ikke blevet slettet fordi to administratorer ønsker at undertrykke myndighedernes forsøg på "at lægge låg på en speciel niche i det danske erhvervsliv", men fordi din artikel ikke var neutral i sin fremstilling, og at den mere fremtræder som reklame for diskoteket. At der er tale om reklame underbygges af, at du har indsat en række links til artiklen andre steder på Wikipedia, hvor relevansen må anses for værende temmelig tvivlsom. --Pugilist 18. apr 2008, 22:47 (CEST)
thread_title:  Tilføjelse
Diskussion:Henning Tjørnehøj

message: Bør det ikke kun være en bogs titel, udgivelsesår- og sted der optræder i en litteraturliste? I denne forekommer det mig, at der indsniger sig POV i de efterfølgende uddybende bemærkninger til hver enkelt titel.
--KryhlMJ 19. apr 2008, 09:02 (CEST)
replies: text: Uanset hvad svaret er på dit spørgsmål, skal listen rettes så det kun er titlen der er i kursiv og ikke de efterfølgnede bemærkninger. -- Mvh PHansen 19. apr 2008, 10:00 (CEST)
replies: text: :Hvis kommentarerne skal blive er jeg enig i, at de ikke skal være i kursiv. Men jeg mener ikke at der bør optræde subjektive kommentarer, heller ikke selv om det i dette tilfælde er i litteraturlisten.--KryhlMJ 19. apr 2008, 11:44 (CEST)

text: : Jeg har indsat POV-skabelon indtil der er opnået enighed om problemet om bemærkningerne til litteraturlisten.
replies: text: ::Der er ingen uenighed - hvis de enkelte værker skal beskrives, skal det ske neutralt, men beskrivelserne er ikke et centralt behov. --Palnatoke 21. apr 2008, 10:12 (CEST)
thread_title:  Om litteraturlister
Diskussion:Edvard Grieg

message: Jeg er lidt forundret. Sprogligt er artiklen pudsig, som når der står om A-mol-koncerten, at den "først blev frigivet i 1868". Den blev vel "udgivet" - ikke "frigivet"? 
Men også indholdet: Det er ikke indlysende, at Griegs ægteskab og svigerforældre i Søllerød(!) skal omtales i indledningen - eller at oplysningen "Grieg blev i 1858 optaget på Leipzigkonservatoriet, hvor han studerede i fire år" skal stå der, sådan helt for sig selv - den hører vel til i biografien? Og så fremdeles. Så jeg forstår ikke rigtig, hvilke kriterier man er gået ud fra, når der er kommet stjerne på. Mvh --Nordfra (diskussion) 12. apr 2019, 11:36 (CEST)
thread_title:  En stjerne?
Diskussion:Hardball

message: Jf. Cirkulære om våben og ammunition mv. § 24, stk. 3 SKAL skudafstanden ved anvendelse af hardballvåben være mindst 6 meter. Dette er ikke til diskusion.
Der er desuden blevet nævnt specifikke sikkerhedsafstande ved forskellige distancer. Disse afstande variere fra spilsted til spilsted og er altså ikke gældende regler for alle spilsteder. Disse specifikke afstande er desuden ikke nævnt i dansk lovgivning. (Udover den minimale 6 meters grænse).
--MultiJuice 19. apr 2008, 21:09 (CEST)
replies: text: : Det er nu blevet rettet, således at det stemmer overens med de regler, banerne skal administrere efter. --Kimse84 (diskussion) 20. maj 2020, 17:51 (CEST)
thread_title: Sikkerhedsafstande
Diskussion:Anja Cordes

message: Der skal beskrives i artiklen en grund til, at en - undskyld udtrykket - almindelig advokat er berettiget til at optræde med en artikel i Wikipedia. Der skal altså mere til, end at hun har passet sit arbejde her - se Wikipedia:Kriterier for biografier. Indtil dette evt. er sket, anses det ikke for passende at fjerne {{notabilitet}}, og hvis det ikke sker vil artiklen blive slettet. --Arne (Amjaabc) 19. apr 2008, 22:55 (CEST)
thread_title: Notabilitet

message: Denne person lever op til Wikipedia:Kriterier for biografier - punkt 1.5 - ved at være biograferet i Kraks Blå Bog. --Bruger:fredz 19. apr 2008, 23:06 (CEST)
replies: text: Se det er jo en anden snak - det fremgår ikke af artiklen. Hvis det er tilfældet, så har jeg naturligvis ikke noget problem med den. --Arne (Amjaabc) 19. apr 2008, 23:09 (CEST)
thread_title: Per definition notabel
Diskussion:Vildmarksliv

message: Jeg må protestere over afsnittet omkring rehabilitering. Man kan ikke anvende ordet succes omkring anvendelse af vildmarksture til dette formål.
Dels har den ameriakanske regering i 2007 frigivet en rapport, som melder om tallige dødsfald i forbindelse med disse ture.
RESIDENTIAL TREATMENT PROGRAMS - Concerns Regarding Abuse and Death in Certain Programs for Troubled Youth, United States Government Accountability Office
Dels har Odense kommune forsøgt konceptet med store problemer og efterfølgende retssag mod deltagerne som følge af deres naturlige reaktion.
*"Vi brænder hytten ned", Fyens Stift Tidende, 16.08.2000
*Spm. nr. S 3477 - Til justitsministeren (7/8 2000) af: Peter Skaarup (DF):, Folketingets hjemmeside
----
62.243.186.70 20. apr 2008, 20:33 (CEST)
thread_title:  Afsnittet rehabilitering 

message: Kender godt til problematikken omkring om et dansk eksempel, som i forvejen var dømt til at mislykkes. Strenge autoriteter og kriminelle går sjælendt hånd i hånd, som vand på en gås (begge veje). Det samme kan siges om de amerikanske ture, hvor der tydeligvis er mangel på respekt for individet der deltager. Det nævnte eksempel med Q-courage havde jo for øvrigt mere med at male sommerhus at gøre, end vildmarksliv. Det nævner Peter Skaarup heller ikke noget om, fordi han kun ser det fra et indvandrerpolitisk/økonomisk vinkel. At han bruger ordet "ballademagere", hvilket er fremmedgørende, viser at han ikke går ind for anerkendende pædagogik. Men jeg er generelt enig i din anmærkning, så jeg laver det selvfølgelig om. Tak for inspirationen.Quest 17. jul 2010, 13:18 (CEST)
thread_title:  Helt enig!
Diskussion:Londons myldretidsafgift

message: Det er da vidst ikke et danske ord! Jeg ved ikke hvad det korrekte danske ord er, men det er i hvert fald ikke rushtrafikafgift.--Peter Andersen 20. apr 2008, 23:58 (CEST)
replies: text: Er Myldretid bedre end rushtrafik? --Lindberg 21. apr 2008, 00:12 (CEST)
replies: text: :Ja, det er i hvert fald det danske ord. Måske er artiklen oversat fra engelsk - eller svensk/norsk, hvor man også bruger det engelske ord. --Thathánka Íyotake 21. apr 2008, 00:45 (CEST)
replies: text: ::Jeg foreslår det mere simple: Londons trafikafgift --Lindberg 21. apr 2008, 01:52 (CEST)
replies: text: ::: Jeg har hørt ordet trængselsafgift brugt på dansk - det er altså lidt mere mundret og præcist i forhold til det engelske ord.--Brandsen 21. apr 2008, 01:53 (CEST)
replies: text: ::::Er vi sikre på, at trafikafgift og trængselsafgift dækker over det samme? Jeg er i tvivl. --Thathánka Íyotake 21. apr 2008, 01:56 (CEST)
replies: text: :::::Det synes jeg nu ikke du har grund til. Betegnelsen anvendes ganske flittigt.--Brandsen 21. apr 2008, 02:00 (CEST)
replies: text: ::::::Ja, jeg spekulerer bare på, om det teknisk set er det samme. Men du har sikkert ret. --Thathánka Íyotake 21. apr 2008, 02:06 (CEST)
thread_title: rushtrafikafgift
Diskussion:Amalie Skram

message: Begik hun selvmord eller ej? Sachse 21. apr 2008, 00:53 (CEST)
replies: text: :Sandsynligt er det ikke, da hun vidste, at hendes datter kom til at finde hende, når hun kom hjem fra skole, og Amalie Skram var nært knyttet til pigen og ville forskåne hende for en sådan oplevelse. Imidlertid led Skram af bronkit, som man den gang behandlede med morfin for at standse hosten, og da hun under indlæggelsen blev påtvunget bromkalium som sovemiddel - det er vanedannende, så hun bad om at slippe, men forgæves - kan en blanding af morfin og bromkalium have medført en helt ufrivillig overdose. Det skete ikke sjældent, og for hende blev det altså fatalt. Mvh --Nordfra (diskussion) 9. jun 2021, 10:53 (CEST)
thread_title: Selvmord?

message: Var det som 17 år hun blev gift eller 18? 
replies: text: :Hun blev født i august 1846 og forlovet med Müller i oktober 1864, da hun var 18 år. Mvh --Nordfra (diskussion) 9. jun 2021, 10:57 (CEST)
thread_title:  17 eller 18 år?
Diskussion:Storbritanniens forfatning

message: Jeg er uenig i at denne artikel er flyttet til Storbritanniens forfatning fra Storbritanniens konstitution hvilken vi ønsker er en smagssag men begge ord er danske.--Jan Friberg 22. apr 2008, 21:36 (CEST)
replies: text: Jeg ved ikke hvad det mest korrekte navn er, men troede forfatning var mere  korrekt, efter en anonym rettede det. Jeg har selv oprettet artiklen. --Hejsa 22. apr 2008, 21:51 (CEST)
replies: text: : Jeg anser begge for lige korrekte og desuden meget sjælne. Jeg har dog svært med forfatning da det virker på mig mest sprogligt som et samlet skrift. Min protest skal ses i påstanden om at konstitution ikke er dansk ordet står i RO.--Jan Friberg 22. apr 2008, 22:02 (CEST)
thread_title:  Flytning
Diskussion:Selektion

message: Jeg synes nærmere Naturlig selektion skulle skrives ind i denne artikel, da der både findes kunstig og naturlig selektion. Begreberne skal bare defineres bedre – kan være jeg finder tiden på et tidspunkt, men ellers synes jeg som skrevet en anden skal sammenskrive i denne artikel. --CarinaT 22. apr 2008, 23:23 (CEST)
* Helt enig Drlectin (diskussion) 21. nov 2012, 16:06 (CET)
Bruger:LostPast Vent - selektion omfatter ikke kun naturlig selektion, men også kunstig selektion, som den finder sted i husdyr- og planteavl . Selektion kan ikke blot behandles som en del af naturlig selektion.
thread_title: Sammenskrivningsforslag
Diskussion:Camp Nou

message: (Nou udtalt som N O U  og ikke New)
Hvorfor skal det så nu anglificeres som Camp New (i lydsprog)
Gætter på at Catalansk har lidt mere sjæl end det engelske udtryk ? 
replies: text: Jeg forstår ikke rigtigt ... Der er da ikke nogen udtaleangivelse i artiklen? Men det kunne der selvfølgelig godt være, og så er jeg da enig i, at man bør bruge den lokale udtale. Det nærmeste, der kommer noget med engelsk er vel, at det på det sprog ofte skrives med Camp foran, men New kan jeg i hvert fald ikke se. --Arne (Amjaabc) 23. apr 2008, 09:36 (CEST)
thread_title:  Når vi nu i årtier har udtalt det Nou Camp
Diskussion:8-timers arbejdsdag

message: Jeg vil gerne hjælpe med at gøre artiklen mindre POV - hvilke afsnit eller hvilke tekster skal omskrives/ændres? --Villy Fink Isaksen 24. apr 2008, 00:15 (CEST)
replies: text: Krise og arbejdstid har ihvertfald nogle problemer, fx udsnittene "er der ikke den store tvivl om, at den eneste vej til drastisk reduktion af antallet af udstødte, er en reduktion af arbejdstiden" og "Der er derfor ikke blot alvorlige moralske problemer forbundet med, at 1 million mennesker i Danmark hindres i at arbejde.". Denne sætning i introen er jeg heller ikke helt glad for "at begrænse kapitalens udpresning af absolut merværdi." Santac 23. jul 2008, 11:31 (CEST)
replies: text: :Har nu ændret til mindre POV - håber det er nok ellers sig til eller lad andre kigge med. --Villy Fink Isaksen 23. jul 2008, 23:05 (CEST)
replies: text: ::Jeg er enig i, at artiklen fortsat ikke er neutral. Fx indledningen "hindrer den at arbejderne spilles ud mod hinanden". Løsningen er måske, at artiklen omformuleres, så der står noget i retning af: "Tilhængerne af 8-timers-arbejdsdagen har fremgørt, at ...". På den måde kommer det til at fremstå som "nogens" argumenter eller påstande og ikke som en absout sandhed.--MGA73 24. jul 2008, 20:07 (CEST)

text: Ét ord: Kilder. --|EPO| 27. jul 2008, 19:13 (CEST)
thread_title:  POV
Skabelondiskussion:Infoboks model

message: Betegnelsen model er måske lidt for bred til personer; Hvad med skibsmodeller bilmodeller ol. ? - Nico 24. apr 2008, 11:57 (CEST)
replies: text: Måske. Den fungere dog sådan på engelsk. Rune X2 24. apr 2008, 12:01 (CEST)

message: Jeg har bemærket at den japanske version af denne skabelon har blodtype med. Jeg forstår det ikke, men syntes at jeg ville dele min undren. :-) --Palnatoke (diskussion) 22. aug 2014, 11:08 (CEST)
replies: text: Blood types in Japanese culture. Den betyder en del i Japan. Mvh Knud Winckelmann (diskussion) 22. aug 2014, 11:10 (CEST)
replies: text: :Der kan man bare se. Tak. --Palnatoke (diskussion) 22. aug 2014, 14:53 (CEST)
thread_title:  Blodtype
Diskussion:Frederik 7.

message: 80.197.32.171 24. apr 2008, 16:55 (CEST) I 1663 skulle den nationalliberale novemberforfatning afløse helstatsforfatningen fra 1855. Kongen døde imidlertid, inden han nåede at underskrive den nye forfatning.

message: Årstallet 1663 er da vist forkert?
thread_title: Untitled

message: der staar paa den EN at han havde forhold til carl berling. hvorfor staar det ikke her? --79.240.223.236 18. jan 2011, 17:34 (CET)
replies: text: Fordi ingen har skrevet det endnu :-) Du er velkommen til at skrive det ind. --Martin Manscher 19. jan 2011, 10:11 (CET)
thread_title:  forhold til carl berling
Diskussion:Massakren ved Osted

message: Det er helt fint hvis "Mordet på 11 modstandsfolk" og "Massakren ved Osted" bliver sammenflettet. Det handler jo om det samme. Jo flere søgeord des bedre. 
Med venlig hilsen
Bamse

message: Ifølge http://www.highways.dk/hovedvej1/39,8_mindesten.html skete massakren natten imellem den 7. og 8. august 1944. Kan det verificeres? 
replies: text: På mindestenen står der "i august 1944". — Fnielsen (diskussion) 31. jan 2021, 11:34 (CET)
thread_title:  Forkert dato?
Diskussion:Source

message: Hvad menes der med "led på mennesker"? Mest af alt i forhold til andre 3d-engines - Mark Jensen 24. apr 2008, 23:26 (CEST)

message: Jeg har flyttet artiklen fra "Valve Source Engine" til "Source." Når/hvis der kommer artikler der er ligeså relevante til at navnet uden parentes, bør denne flyttes til "Source (spilmotor)". - Mark Jensen 1. dec 2008, 00:07 (CET)
thread_title:  Note om titel
Diskussion:Madonna (entertainer)

message: Hello!
I have a question. I am wikipedian from Latvia and I am working now on full Madonna singles archive. I just found that there is NO data of Madonna single places on your national chart before song "Don't Tell Me"! Is there some other source of information or is there a reason why there's no data???
Hope You'll help me! Best regards, Digital1 (Laurijs wikipedian from Latvia)  --84.15.33.82 26. apr 2008, 18:17 (CEST)

message: Artiklen hedder "Madonna (entertainer)". Entertainer er ikke et dansk ord, så artiklen bør nok have en navneforandring. Da hun har lavet en del forskellige ting, vil jeg ikke lige kunne sige hvad artiklen så skal hedde. Mvh Asger N. Hansen (Asger1995 // Diskussion) 12. aug 2013, 19:04 (CEST)
replies: text: Entertainer er et udmærket dansk ord. --Palnatoke (diskussion) 12. aug 2013, 19:11 (CEST)
replies: text: :Det var jeg ikke klar over. Det må du undskylde. Mvh Asger N. Hansen (Asger1995 // Diskussion) 12. aug 2013, 19:13 (CEST)
thread_title:  Navngivning
Diskussion:Hooliganregisteret

message: Burde artiklen ikke hedde "Hooliganlov" eller lignende? Folketinget vedtager love ikke registre. At en del af loven indebaerer at der skabes er register er saa en anden ting. Jeg ved at kilden ogsaa beskriver det som om folketinget har vedtaget et register, men som jurist kan jeg fastslaa uden tvivl, at det er forkert. Rettelig burde der henvises til Lov om sikkerhed ved bestemte idrætsbegivenheder, som er den officielle titel paa loven./Chris
replies: text: Du er velkommen til at ændre i artiklen så det passer. Men så vidt jeg kan se omhandler artiklen jo netop registeret og ikke loven. Det burde nok fremgå at registeret blev oprettet som følge af den lov du nævner, men udover det kan jeg ikke rigtigt se problemet. - mvh Saddhiyama 26. apr 2008, 01:23 (CEST)
replies: text: :Selve loven hedder 'loven om sikkerhed ved bestemte sportsbegiven­heder', hooliganregisteret er så en del af den lov. --Lindberg 26. apr 2008, 03:04 (CEST)
replies: text: ::Okay der burde vel så bare laves en artikel med lovens titel. Men det er nok begrænset, hvor mange der søger på den...Hooliganregisteret er jo blevet kaldenavnet. (Chris)

message: Artiklen handler om det danske register, så selvfølgelig er det danske forhold. Det er jo ikke registrer over hooligans generelt. For at understrege dette har jeg ændret titlen til 'Hooliganregisteret'. --Lindberg 26. apr 2008, 19:56 (CEST)
thread_title:  Danske forhold?
Diskussion:Pokémon

message: Behøver denne artikel en revidering i form af opsætning og sprogbrug? 
replies: text: Ja det er meget meget nødvendigt! --90.185.253.42 9. maj 2009, 21:13 (CEST)
thread_title:  Revidering af opsætning og sprogbrug? 

message: Jeg vil foreslå at vi deler denne artikel en smule op, i stil med artiklen på enWiki. 
F.eks. burde vi nok flytte afsnittet om Pokéballs til en artikel om Pokémon-spillenes gameplay, hvor jeg desuden vil foreslå også at indskrive artiklen Pokédex. 
Anime-/manga-serien burde nok også have sin egen artikel, da dette også er et ret så omfattende emne. 
Også afsnittet om spilserien bør nok rettes til, og en uddybende artikel om disse burde nok også oprettes. 
Hvad mener i andre om disse forslag? 
~ Mads Ren`ai 6. aug 2009, 18:52 (CEST)
thread_title:  Forslag om opdeling
Diskussion:Stan Marsh

message: Denne side var mere eller mindre en kopi af artiklen. Jeg har derfor slettet teksten - den gamle tekst kan findes her .
Teksten var indsat 26. apr 2008, 22:08 af Bruger:NannaKP med teksten "Jeg har lavet en dansk side om Stan Marsh. Alle fakta er tjekket."
Teksten blev fjernet fordi den indeholdt ikke eksisterende kategorier og iøvrigt var overflødig, da den også stod i selve artiklen. --MGA73 11. feb 2009, 10:11 (CET)
thread_title:  Oprydning på denne side 

message: Der er mange steder i teksten anvendt et temmelig avanceret sprog, som ikke klæder artiklen (f.eks. protagonist, profan). Enkelte steder optræder desuden mystiske ord, der formentlig stammer fra en oversættelse fra engelsk.
Af hensyn til læsere, der ikke er så kyndige i engelsk, ville det pynte at oversætte engelske udtryk. Dog har jeg ikke umiddelbart kunnet finde en passende oversættelse for "Dude, this is pretty fucked up right here".
Artiklen kunne trænge til at blive læst godt igennem, men den er bestemt lovende. --|EPO| COM: 13. feb 2011, 19:46 (CET)
thread_title:  Lovende
Diskussion:Færøernes Nationalbibliotek

message: Jeg kan ikke umiddelbart flytte artiklen Færøernes nationalbibliotek til Færøernes Nationalbibliotek, idet siden allerede er oprettet. Derfor foreslår jeg siden Færøernes Nationalbibliotek slettet, således at denne artikel (Færøernes nationalbibliotek) kan flyttes til det korrekte navn: Færøernes Nationalbibliotek. --Wikibruger • Du kan skrive til mig her... • ♂ 27. apr 2008, 02:15 (CEST)
replies: text: Hermed slettet og flyttet. - Kåre Thor Olsen (Kaare) 27. apr 2008, 02:36 (CEST)
thread_title:  Artiklens navn
Diskussion:Nanna Lüders Jensen

message: Har Nanna nogen særlig tilknytning til Kim Larsens sang om Tutta Rosenberg? Ellers synes jeg ikke, at denne reference hører til her.--C960657 27. apr 2008, 16:58 (CEST)

message: Christian Giersing [ disk // bidrag // e-mail ] 1. okt 2019, 07:20 (CEST)
thread_title:  Flytteforslag
Diskussion:Thomas Sørensen (fodboldspiller, født 1976)

message: Jeg har store problemer med at få siden til at fungere. Den viser hverken referencelisten, eksterne henvisninger eller de andre sektioner som er indsat om landsholdets og AV's trupper. Hjælp søges.PRasmussen 27. apr 2008, 19:42 (CEST)
replies: text: Du havde bare glemt at afslutte en reference, der således kom til at inkludere resten af artiklen. --CarinaT 27. apr 2008, 19:50 (CEST)
Mange tak!PRasmussen 27. apr 2008, 20:57 (CEST)
Der er en fuld biografi i den engelske Wikipedia så hvis der er nogen der har lyst til at lave en oversættelse... PRasmussen 27. apr 2008, 21:11 (CEST)
thread_title: Untitled

thread_title:  Flytteforslag
Diskussion:Nederlandenes flag

message: Er der dog ikke noget at gøre for en rask nederlander med at ændre Hollands flag til Nederlandenes flag? Det irriterer at se, hvor lidt energi nederlanderne selv lægger for dagen, når den hyppige fejl med Holland for Nederlandene forekommer. 
Hedder det i øvrigt nederlander på dansk? Jeg ville tro, at det hed nederlænder som retskrivningsordbogen har det. 
Den ellers så energiske bruger Rodejong er nu tilbage efter længere tids fravær. Var det ikke noget for ham? 
replies: text: Jeg ser ingen grund til at genoplive diskussionen om Holland/Nederlandene. Faktum er at "Holland" er almindelig dansk sprogbrug og ifølge navngivningsnormen, skal der anvendes det mest almindelige navn. Dette er Rodejong godt klar over og forsøger derfor ikke at starte et forgæves korstog.

text: Hvad angår XXXlander/XXXlænder, så mener jeg ikke at førstnævnte er korrekt dansk. --|EPO| COM: 11. sep 2011, 09:45 (CEST)
thread_title:  Nederlandenes flag 

message: Flaget er ikke kun for landet nord for Belgien og vest for Tyskland. Flaget er for hele Kongeriget Nederlandene. Så jeg vil foreslå at flytte artiklen til Nederlandenes flag.  28. feb 2017, 21:07 (CET)
replies: text: Enig. Vi skriver trods alt ikke "Kongeriget Holland", så "Nederlandenes flag" må være den rette betegnelse. Vh. SorenRK (diskussion) 28. feb 2017, 21:13 (CET)
thread_title:  Nederlandenes flag (2)